b'\n_START_ARTICLE_\nDoug Patey\n_START_SECTION_\nUra\n_START_PARAGRAPH_\nPatey pelasi junioriliiga OMJHL:n (nyk. OHL) Sault Ste. Marie Greyhoundsissa vuosina 1974\xe2\x80\x931976. Kaudella 1974\xe2\x80\x931975 h\xc3\xa4n oli joukkueen kolmanneksi paras maalintekij\xc3\xa4 31 osumallaan ja kaudella 1975\xe2\x80\x931976 Greyhoundsin kolmanneksi paras pistemies, maalintekij\xc3\xa4 ja sy\xc3\xb6tt\xc3\xa4j\xc3\xa4 tehoilla 45+65=110. Patey sijoittui sek\xc3\xa4 kymmenenneksi sek\xc3\xa4 OMJHL:n maali- ett\xc3\xa4 sy\xc3\xb6tt\xc3\xb6p\xc3\xb6rssiss\xc3\xa4._NEWLINE_Washington Capitals varasi Pateyn 73. pelaajana NHL:n varaustilaisuudessa 1976. Samana kes\xc3\xa4n\xc3\xa4 h\xc3\xa4net varasi my\xc3\xb6s WHA-joukkue Phoenix Roadrunners. Patey siirtyi Capitalsin organisaatioon jo seuraavaksi kaudeksi 1976\xe2\x80\x931977 ja teki joukkueessa NHL-debyyttins\xc3\xa4 pelattuaan 37 runkosarjaottelua tehopistein 3+1=4. Noin puolet kaudestaan h\xc3\xa4n pelasi IHL-joukkue Dayton Gemsissa. Kauden 1977\xe2\x80\x931978 Patey pelasi l\xc3\xa4hes kokonaan AHL-joukkue Hershey Bearsissa, jonka paras pistemies ja maalintekij\xc3\xa4 h\xc3\xa4n oli tehoilla 27+33=60. Patey pelasi kauden aikana my\xc3\xb6s kaksi NHL-ottelua. Kaudella 1978\xe2\x80\x931979 h\xc3\xa4n oli 22 osumallaan Bearsin kolmanneksi paras maalintekij\xc3\xa4. Patey pelasi kauden aikana kuusi NHL-ottelua._NEWLINE_Edmonton Oilers varasi Pateyn omassa NHL:n laajennusvaraustilaisuudessaan 15. pelaajana kes\xc3\xa4ll\xc3\xa4 1979. H\xc3\xa4n pelasi kauden 1979\xe2\x80\x931980 kuitenkin CHL:ss\xc3\xa4 Cincinnati Stingersin ja Houston Apollosin joukkueissa. Kaudella 1980\xe2\x80\x931981 Patey pelasi I-divisioonajoukkue Savonlinnan Pallokerhossa tehden 12 ottelussa tehot 12+6=18. SaPKo j\xc3\xa4i h\xc3\xa4nen viimeiseksi seurakseen.\n_START_SECTION_\nMuuta\n_START_PARAGRAPH_\nPateyn isoveli Larry pelasi omalla urallaan yli 700 NHL-ottelua.'